|  |
| --- |
| **REPUBLIKA HRVATSKA**OSJEČKO-BARANJSKA ŽUPANIJA**Općina Ernestinovo****Općinsko vijeće** |
|  |

Klasa: 021-05/21-01/5

Urbroj: 2158/04-01-21-3

Ernestinovo, 08. lipnja 2021.

**Z A P I S N I K**

**sa 1. konstituirajuće sjednice osmog saziva Općinskog vijeća Općine Ernestinovo**

**održane 08. lipnja 2021. godine sa početkom u 17:58 sati**

 Sjednica se održava u vijećnici Općine Ernestinovo, V. Nazora 64, 31 215 Ernestinovo.

Ivana Švast Mikolčević, pročelnica JUO Općine Ernestinovo, je pozdravila nazočne, čestitala na izbornim rezultatima te otvorila sjednicu vijeća. Potom je izvršila prozivku vijećnika.

Nazočni vijećnici:

1. Krunoslav Dragičević
2. Damir Matković
3. Šarika Sukić
4. Ivan Tkalec
5. Tea Pušeljić
6. Mirko Milas
7. Igor Matovac
8. Ivan Pavlović
9. Julijana Šuica

Ostali nazočni:

1. Marijana Junušić, općinska načelnica
2. Deže Kelemen, zamjenik načelnika
3. Ivana Švast Mikolčević, mag. iur. pročelnica Jedinstvenog upravnog odjela
4. Eva Vaci, administrativna tajnica

Nakon prozivke predsjedavajuća konstatira da je na sjednici nazočno svih 9 vijećnika te da su sve donesene odluke pravovaljane.

 Predsjedavajuća za zapisničara predlaže Evu Vaci i poziva vijećnike da predlože ovjerovitelje zapisnika. Za ovjerovitelje zapisnika predloženi su Tea Pušeljić i Ivan Tkalec.

**ZAKLJUČAK**

**Prijedlozi su jednoglasno prihvaćeni sa 9 glasova za. Za zapisničara se određuje Eva Vaci, a za ovjerovitelje zapisnika Tea Pušeljić i Ivan Tkalec.**

Predsjedavajuća ujedno predlaže

**D n e v n i r e d**

1. Izbor predsjednika i članova Mandatnog povjerenstva
2. Izvješće Mandatnog povjerenstva
* svečana prisega članova Općinskog vijeća
1. Izbor predsjednika i potpredsjednika Općinskog vijeća

**ZAKLJUČAK**

**Dnevni red je usvojen jednoglasno, sa 9 glasova za.**

TOČKA 1. IZBOR PREDSJEDNIKA I ČLANOVA MANDATNOG POVJERENSTVA

Predsjedavajuća poziva vijećnike da predlože predsjednika i članove Mandatnog povjerenstva.

U Mandatno povjerenstvo su predloženi sljedeći vijećnici

1. Damir Matković– za predsjednika
2. Tea Pušeljić – za člana
3. Mirko Milas – za člana

Budući da drugih prijedloga nije bilo, prijedlog je dan na usvajanje. Nakon provedenog glasovanja donesen je

**ZAKLJUČAK**

**U Mandatno povjerenstvo su izabrani:**

1. **Damir Matković– za predsjednika**
2. **Tea Pušeljić – za člana**
3. **Mirko Milas – za člana**

**Zaključak je donesen jednoglasno sa 9 glasova za.**

TOČKA 2. IZVJEŠĆE MANDATNE KOMISIJE

Predsjedavajuća poziva predsjednika Mandatnog povjerenstva da podnese Izvješće.

Predsjednik Mandatnog povjerenstva, Damir Matković, je podnio Izvješće Mandatnog povjerenstva. O izvješću se ne glasuje.

Predsjedavajuća na temelju članka 3. Poslovnika Općinskog vijeća Općine Ernestinovo (Službeni glasnik, broj 2/21) poziva Krunoslava Dragičevića da sjednicu dalje vodi kao predsjedavajući.

Nakon što je predsjedavajući Krunoslav Dragičević pozdravio vijećnike i zaželio uspjeh u radu pročitao je tekst prisege, a potom je pojedinačno prozvao vijećnike koji su izgovorili riječ „PRISEŽEM“, nakon čega su potpisali tekst prisege .

TOČKA 3. IZBOR PREDSJEDNIKA I POTPREDSJEDNIKA OPĆINSKOG

 VIJEĆA

Potom predsjedavajući Krunoslav Dragičević poziva vijećnike da predlože kandidate za predsjednika te zamjenike predsjednika Općinskog vijeća.

Za predsjednika Općinskog vijeća predložen je Krunoslav Dragičević. Budući da nije bilo drugih prijedloga, prijedlog je dan na usvajanje.

**ZAKLJUČAK**

**Za Predsjednika Općinskog vijeća Općine Ernestinovo izabran je Krunoslav Dragičević. Zaključak je donesen jednoglasno, sa 9 glasova za.**

Novoizabrani predsjednik Vijeća se zahvalio na ukazanom povjerenju s nekoliko prigodnih riječi, izrazio nadu u uspješno djelovanje Općinskog vijeća na dobrobit građana Općine Ernestinovo te preuzeo vođenje sjednice.

Potom se prišlo izboru zamjenika predsjednika Vijeća.

Za 1. potpredsjednika Općinskog vijeća predloženi su

 1. Damir Matković

2. Igor Matovac

Predsjednik vijeća daje prijedlog na glasovanje. Nakon provedenog glasovanja donesen je

**ZAKLJUČAK**

**Za 1. potpredsjednika Općinskog vijeća izabran je Damir Matković.**

**Zaključak je donesen većinom glasova, sa 6 glasova za i 3 glasa suzdržana.**

Za 2. potpredsjednika Općinskog vijeća predložena je Šarika Sukić. Budući da nije bilo drugog prijedloga, prijedlog je dan na usvajanje

**ZAKLJUČAK**

**Za 2. potpredsjednika Općinskog vijeća izabrana je Šarika Sukić.**

**Zaključak je donesen jednoglasno, sa 9 glasova za.**

Nakon toga se predsjednik Vijeća zahvalio nazočnima za sudjelovanje u radu sjednice, i zaželio dobru suradnju i uspješan rad u budućnosti.

Budući je dnevni red iscrpljen, sjednica je završila sa radom.

Predsjednik zaključuje sjednicu u 18:08 sati.

Zapisničar: Ovjerovitelji zapisnika: Predsjedavajući:

Eva Vaci Tea Pušeljić Krunoslav Dragičević

 Ivan Tkalec Predsjednik Vijeća

 Krunoslav Dragičević